Αξιολόγηση των λιβαδικών εκτάσεων στα καταφύγια άγριας ζωής στην Ήπειρο
Creators: name: Παππάς. Ηλίας Εμμανουήλ
Publisher: name: Aristotle University of Thessaloniki
Year: 2017
Subjects: Καταφύγια άγριας ζωής
Δείκτες χωρικής διάρθρωσης τοπίου
Γεωγραφικά συστήματα πληροφοριών
Wildlife refuges
Landscape metrics
Geographical information systems (GIS)

description: Οι ανθρώπινες δραστηριότητες, είναι υπεύθυνες για τις περιβαλλοντικές αλλαγές που συντελούνται παγκοσμίως ενώ οι αλλαγές στις χρήσεις/κάλυψη γης έχουν άμεσο αντίκτυπο στην βιοποικιλότητα σε παγκόσμιο επίπεδο. H γνώση της ανθρώπινης επίδρασης στις χρήσεις/καλύψεις γης τόσο στο παρελθόν, το παρόν όσο και στο μέλλον είναι πολύ σημαντική για τη διατήρηση της βιοποικιλότητας και της λειτουργίας του οικοσυστήματος. Σκοπός της παρούσας μεταπτυχιακής εργασίας είναι να αξιολογήσει τις επιπτώσεις της προστασίας των καταφυγίων άγριας ζωής στο τοπίο, να παράσχει βασικές πληροφορίες για την εκτίμηση των πιθανών οικολογικών απειλών και να προωθήσει τον αειφόρο χωροταξικό σχεδιασμό χρησιμοποιώντας δείκτες τοπίου. Η έρευνα πραγματοποιήθηκε σε πέντε Καταφύγια Άγριας Ζωής της Ηπείρου: «Αετομηλίτσας», «Πάδων», και «Βουρκοποτάμου – Πύργου – Πυρσόγιαννης» τα οποία ανήκουν στην Περιφερειακή Ενότητα Ιωαννίνων, «Ραβενής – Μαλουνίου – Πέντε Εκκλησιές» που ανήκει στην Περιφερειακή Ενότητα Θεσπρωτίας και «Αθαμανίου – Θεοδωριάνων» που ανήκει στην Περιφερειακή Ενότητα Άρτας. Με τη χρήση των γεωγραφικών συστημάτων πληροφοριών (GIS), δημιουργήθηκαν χάρτες κάλυψης εδάφους στα πέντε καταφύγια και υπολογίστηκε ένα σύνολο δεικτών τοπίου, προκειμένου να εκτιμηθούν τα ποιοτικά και ποσοτικά χαρακτηριστικά του τοπίου για τις χρονικές περιόδους 1960/1980 και το 2014/2016. Από τα αποτελέσματα προέκυψε διαφοροποίηση στις χρήσεις/κάλυψη γης τόσο μεταξύ των πέντε καταφυγίων όσο και μεταξύ των δύο χρονικών περιόδων που μελετήθηκαν από την στιγμή της δημιουργίας τους έως σήμερα. Το καταφύγιο άγριας ζωής Θεοδωριάνων δεν παρουσίασε σημαντικές αλλαγές και εμφάνισε σχετική σταθερότητα ενώ τα καταφύγια άγριας ζωής Αετομηλίτσας και Πάδων κατάφεραν να διατηρήσουν τη δομή τους. Στα καταφύγια άγριας ζωής Πύργου και του Μαλουνίου σημειώθηκαν οι μεγαλύτερες μεταβολές, με αποτέλεσμα την αποσταθεροποίηση της δομής τους και την υποβάθμιση του τοπίου. Σε όλα τα καταφύγια άγριας ζωής μειώθηκε η έκταση των ποολίβαδων και ταυτόχρονα αυξήθηκε η έκταση των δασών. Ο πιο σημαντικός ίσως δείκτης για την αξιολόγηση των καταφυγίων άγριας ζωής είναι ο δείκτης της πυκνότητας περιμέτρου – Edge Density (ED)
description: Human activities are responsible for the global environmental changes. Changes in land use / land cover have a direct impact on global biodiversity. The knowledge of human impact on land uses / land cover not only in the past, but also at present and future is very important for maintaining biodiversity and ecosystem functioning. The purpose of this thesis is to evaluate the impact of conservation in wildlife refuges, to provide basic information for the assessment of possible ecological threats and to promote sustainable spatial planning using landscape indicators. The research was conducted in five Wildlife Refuges in Epirus "Aetomilitsa", "Pades" and "Vourkopotamos - Pyrgos - Pyrsogiannis" at Ioannina Region, "Raveni - Malouni - Five Churches" in Thesprotia Region, and "Athamanio - Theodoriana" in Arta Region. Using geographical information systems (GIS), land use/cover maps of the five wildlife refuges were compiled, and a number of landscape indicators were calculated in order to assess the quality and quantitative landscape features for the period of 1960/1980 and 2014/2016. The results showed a differentiation in land use / land cover not only among the five wildlife refuges but also between the two studied periods. Wildlife refuge “Theodoriana” did not show significant changes and shows relative stability while the wildlife refuges of “Aetomilitsa” and “Pades” managed to maintain their structure. The biggest changes were ascertained n the wildlife refuges of “Pyrgos” and “Malouni” resulting in destabilization of their structure, and landscape degradation. In all wildlife refuges, the grasslands area was reduced and simultaneously forests area was increased. Probably, the most important index for assessing wildlife refuges is Edge Density (ED)